2015. DECEMBER

118. szám

KIZUNA 絆 きずな
A Magyar–Japán Baráti Társaság (MJBT) hírlevele

Szerkesztő: Horváth Alíz (holiza5@gmail.com)
Nagyon köszönjük azoknak, akik adójuk 1 %-át idén májusban (is) Társaságunknak ajánlottákfel!
A továbbiakban is fontos, hogy a Magyar-Japán Baráti Társaság megkapja az SZJA 1%-ot minél
többünktől! Vállalkozó tagjaink hamarosan dönthetnek erről, így őket is nagyon szépen kérjük,
hogy adójuk 1%-ával tiszteljék meg Társaságunkat, és támogassák ezzel a japán kultúra
terjesztését hazánkban!
Az ehhez szükséges adatok:
A kedvezményezett adószáma: 19001102-1-42
A kedvezményezett neve: Magyar-Japán Baráti Társaság
Nagyon szépen köszönjük támogatásukat!
MJBT vezetőség

ProgramajánlóNÁLUNK... ÉS NÁLATOK?
Összehasonlítás, a hasonlóságok és ellentétek elmesélése, felismerése, taglalása. A
beszélgetések során a szakma legkiemelkedőbb szakértői mondják el az adott témávalkapcsolatos véleményüket, gondolataikat.
A havi klubnapok helyszíne a Nemzetek Háza (Budapest, VI. Bajza u. 54. földszint).
2016. január 15. 17:30
Élménybeszámoló és vetítés az MJBT Japánban járt csoportjától, akik a társaság keretei
között tanulnak japánul és kinn igyekeztek ismereteiket fejleszteni, illetve minél több
nevezetességet megtekinteni, valamint hogy a japánok hogyan örökítik át hagyományaikat amodern kultúrában.

1

2015. DECEMBER

118. szám

2016. február 19. 17:30
Az irodalom útja Japánban és Magyarországon
Hogyan jelenik meg a női irodalom Japánban és Magyarországon? Mennyire aktuálisak aklasszikusok a 21. században? Minek köszönhető a japán irodalom népszerűségi
Magyarországon?
Ilyen és még sok ehhez hasonló kérdésekre keressük a választ hozzáértő szakértők
közreműködésével!
Gendzsi herceg nyomában: Japán képen és írásban címmel nyílt kiállítás a Hopp Ferenc ÁzsiaiMűvészeti Múzeumban 2015. november 26-án. A megnyitón köszöntőt mondott Dr. Fajcsák
Györgyi, a múzeum igazgatónője, Prőhle Gergely helyettes államtitkár, Tada Szanae, a Japán
Alapítvány igazgatónője, valamint Őexc. Koszuge Dzsunicsi, Japán magyarországi nagykövete. A
tárlat 2016. április 17-ig tekinthető meg, hétfő kivételével naponta 10-18 óráig.

Fotók: Borsányi Klára

Lezajlott programjaink
2015. szeptember 25-én a Magyar-Japán Baráti Társaság, a Magyar Műfordítók Társasága, illetvea Szépírók Egyesülete a Nemzetek Házában látta vendégül Hirano Keiicsiró Akutagava-díjas
japán írót, aki 2005-ben kulturális nagykövetként Párizsban is eltöltött egy évet.

Fotó: Menyhárt István

2

2015. DECEMBER

118. szám

Társaságunk októberi klubnapja keretében Vihar Judit, Máté Zoltán, valamint Sági Attila –igen népes és aktív közönség számára - nyújtott betekintést a magyar és a japán nyelv
jellegzetességeinek hasonlóságaiba és eltéréseibe.

Fotó: Borsányi Klára

Nagy örömmel jelentjük, hogy 2015. november 11-én a Japán Nagyköveti Rezidencián Őexc.
Koszuge Dzsunicsi, Japán magyarországi nagykövete ünnepélyes keretek között nyújtotta át
Király Józsefnek, a Kecskemét-Aomori Baráti Kör tiszteletbeli elnökének Kisida Fumio, japán
külügyminiszter elismerő oklevelét és ajándékát.
Király József a Kecskemét-Aomori Baráti Kör alapító tagja, a társaság megalakulása óta
együttműködik a japán-magyar általános és középiskolák csereprogramjaiban. Az 1999-ben
történt elnöki kinevezése óta a kulturális csereprogramokon felül Aomori városból érkezett
különböző küldöttségeket fogadott, valamint az Aomori várossal való szakadatlan
együttműködésének köszönhetően hozzájárult Japán és Magyarország kölcsönös megértésének
elmélyítéséhez.
Az ünnepségen részt vett a Kecskemét-Aomori Baráti Kör és a Magyar-Japán Baráti Társaság
számos tagja, illetve a Kecskeméten működő Nisshin japán vállalat képviselője. A japán
külügyminiszteri kitüntetést olyan személyeknek vagy csoportoknak adják, akik rendkívüli
mértékben hozzájárultak Japán és a külföldi országok közötti baráti kapcsolatok erősítéséhez.
Idén 116 személyt és 39 csoportot tüntettek ki.

Fotók: Magyarországi Japán Nagykövetség3

2015. DECEMBER

118. szám

2015. november 28-29-én a pesti Vigadóban került megrendezésre az NHK kétnapos japánprogramja. Az 1986 óta megrendezett Nemzetközi Japán Fesztivál Japán 48 kulturális központjaáltal szervezett tanfolyamok tanárainak és diákjainak munkájának kiállításán keresztül igyekszik
bemutatni az ország régi és kortárs kultúrájának jellegzetességeit. A program során azérdeklődőket számos színpadi produkció (dobos bemutató, egészségmegőrző tornabemutató,koto, tánc, illetve kórus), valamint virágrendezés, teaszertartás, origami és kalligráfia kiállítás,szake és szusi készítés, textilvirág- és kosárkészítés, hagyományos japán ruhapróba, illetve
különféle kézműves technikák bemutatója várta.

Fotók: Borsányi Klára

42015. DECEMBER

118. szám

Beszámolók
Ikebana tagozat – Hajnal Krisztina
Momidzsi és kójó: a japán juhar
A japán juhar (Acer japonicum) a japánkertek ésáltalában véve a japán táj meghatározó alakja, különösenősszel. Japánul a juharféléket kaedének (楓) nevezik, avörös levelű japán juhart azonban gyakran momidzsi néven
emlegetik, a szót kiejtés szerint, a hiragana szótagírással
írva (もみじ). Létezik természetesen kínai kandzsi írásjegy
is, ami a momidzsit jelöli, ez azonban csupán logikai
megfeleltetés (tehát az írásjegy eredetileg nem
rendelkezett ’juhar’ jelentéssel): a ’bordó/bíbor’ (紅) és
a ’levelek’ (葉) jelentésű írásjegyek kombinációját japános olvasatban momidzsinek ejtjük.
Érdekesség, hogy ugyanez a két írásjegy a kínaias ’kójó’ olvasattal már az őszi színpompás
lombkoronákat jelöli. Nyelvi szinten is világosan kifejeződik tehát, mennyire összefonódik ajapánok tudatában az őszi táj képe a juharfák vörös leveleivel.
A kaede elnevezés is rendkívül érdekes etimológiával rendelkezik, ugyanis a néphagyomány
szerint azért nevezték el így a növényt, mert levelei a béka tappancsára hasonlítanak, ezért
kezdtek el a „békakéz”azaz ’kaerude’ kifejezéssel hivatkozni rá. A fent már egyszer idézett kaede(楓) írásjegy is egy tévedésből származik, ugyanis eredetileg a kínai ámbrafát jelölte, de mivel a
két növény levele igen hasonló, a régi japánok közül sokan összetévesztették ezeket. A Kaede ajapán ókortól kezdve előkelő női névként volt használatos, feljegyzések maradtak fent például
arról, hogy a Taira-Minamoto háborúban (1180-85) harcoló Szató Cugunobu feleségét isKaedének hívták. A Momidzsi már kevésbé elterjedt név, megjelenik azonban a Nagano
prefektúrabeli Momidzsi legendában, amely címét hősnőjéről kapta. A legenda több változatban
is ismert, a legtöbb változatban Momidzsi egy ártó szellem vagy fekete mágiát űző boszorkány,
azonban olyan verzió is fennmaradt, amelyben a falu gyógyítójaként tisztelték.
Japánban nincs nagy hagyománya a juhar étkezési célra való felhasználásának. Az Aicsi
prefektúrabeli Kóran völgyben ugyan készítenek lehullott juharlevelekből egy helyi
különlegességet – egy év savanyítás után bundázva tempuraként kisütik ezeket –, ez azonban
nem elterjedt vagy jól ismert specialitás. Gyakoribb, hogy csak
a juharfa levelének alakját használják a szakácsművészetben,például sütemények, japán édességek készítésekor. (AHirosima prefektúrabeli momidzsi-mandzsu is csupán alakjáról
kapta a nevét.) Érdekesség még, hogy amennyiben a japánok
csirkelábat fogyasztanak, azt momidzsinak nevezik, mivel
alakja a juharlevélre emlékeztet, létezik továbbá egy japánspecialitás; koreai chili paprikával együtt lereszelt jégcsapretek,
amelyet narancssárga színe miatt momidzsiorosinak becéznek.
Az étkezési kultúrával szemben a hagyományos gyógyászatban komoly szerep jut a juharnak:
egyik alfaját, a nikkói juhart (A. nikoense Maxim), amely a kínai és japán hegyekben nő vadon, a5

2015. DECEMBER

118. szám

kínai orvostudomány a szem betegségeinek kezelésére használja, japán nevét is innen kapta:
meguszuriki, azaz szemgyógyszer-fa.
Kulturális jelentősége természetesen az irodalomban, ezen belül a költészetben is nyomon
követhető: őszi évszakszóként számtalan versben alkalmazzák. A japán énektankönyvekben 1911.
óta szerepel a Momidzsi c. műdal, Takano Tacujuki és Okano Teiicsi szerzeménye, amely az őszipompába öltözött japán hegyek szépségét dicséri. A dal egyértelműen a Meidzsi kori nemzetiérzelmeket erősíteni kívánó propaganda céljaira íródott, mégis olyan kiválóan sikerült darab,hogy azóta is a japán nemzeti kánon része. Időtállóságát bizonyítja, hogy 2007-ben beválogatták
a japán nemzetet leginkább kifejező száz dal közé.
A 2015-ös év méltó zárásaként álljon itt e dal fordítása.
Hegyi juharfák, ha őszi alkonyi nap süt rájuk,Akad bőven sötétből és világosból is –A fenyőket színező juharfák és borostyánok
Egészen olyanok, mint a hegy lábának kimonószegélye
秋の夕日に 照る山紅葉
濃いも薄いも 数ある中に松をいろどる 楓や蔦は山のふもとの 裾模様
Fotók: Dalmi Kata, Kiotó

Origami tagozat – Villányi Mariann
Idén ismét gazdag programsorozattal vártuk az Origami Világnapok időszakát, melynek
keretében minden évben október 24. és november 11. között számos origamit népszerűsítő
eseményt szervezünk országszerte. Az idei téma az újrahasznosítás volt, ezért tagjaink több
helyen nem szokványos papírokból, hanem különleges alapanyagokat használva hirdettek
foglalkozásokat. A Pécsi Origami Kör tagjai a Zsolnay Kulturális Negyedben filmplakátokból
origami téglákat hajtogattak és 630 darab felhasználásával várat építettek.

6

2015. DECEMBER

118. számÓbudán a Platán Könyvtárban teatasakokat használtunk csillagok és képeslapok készítéséhez.
Nagy megtiszteltetés érte a Magyar Origami Kört. A pesti Vigadóban november végén
megrendezett Japán Kulturális Fesztiválon egyedüli magyar kiállítóként vettünk részt. A Japán
Origami Szövetség partnereként mind a két társaság különböző stílusú és nehézségű
modellekből adott ízelítőt és két napon keresztül folyamatosan tanítottuk a látogatókat. Az
origami oktatás iránt végig nagy volt az érdeklődés, még egy harmadik asztalt is be kellett állítani,
hogy mindenki le tudjon ülni.

December 4-én nyílik a budapesti Jókai Klubban az Origami csodálatos világa c. vándorkiállítás,ahol a látogatók a papírhajtogatás művészi alkotásait nézhetik meg.
Decemberben a Nagytétényi Kastélymúzeum
történelmi termeiben iparművészek díszítenek
karácsonyfákat. Az idei téma a játék, ezért a
Magyar Origami Kör alkotó közössége a fenyőfa
dekorálásán kívül a gyerekek örömére origami
vonattal, körhintával, téli tájképpel is kiegészítettea kompozíciót. Mindenkinek szeretettel ajánljuk
ezt a hangulatos programot!

7

2015. DECEMBER

118. szám

Az alábbiakban az elmúlt időszak eseményein készült fotókból szemezgetünk:

Fotók: Borsányi Klára és a magyarországi Japán Nagykövetség82015. DECEMBER

118. szám

Olvasnivaló
Életem értékei
Haibun – haikukkal díszített úti beszámoló – Barta Szabina
Októberi nap virradt. A fény felkúszott a házak oldalán és megmelengette a dermedt tájat.
Minden készen állt arra, hogy útra keljünk és kis országunkat átszelve a Bakonytól egészen az
Alföldig utazzunk. Nehéz volt a szívem, ahogy visszapillantottam a ház kapuja előtt értetlenül
kukucskáló pulira, ahogy buksiját a kerítés léceihez nyomva, könyörgően néz vissza rám,esedezve, hogy vigyem magammal. Tudtam, hogy van, aki gondját viselje az alatt a mindössze
két és fél nap alatt, míg távol leszek, de mégis összeszorult a szívem.
Lépcsőn ül, rám néz,
farka leng, szíve reszket.
puli-szabadság.
Szorongatott a bűntudat, ahogy a ház lassacskán eltávolodott, majd a messzeségbe veszett.
Várj meg barátom,cseveréssz, füled hegyezd.
Durcás e csaholás.
Az erdőségek és dombok elúsztak mellettünk, ahogy egyre haladtunk a ménesek világába. Az
ősz már utolérte a bakonyi hegyeket. Úgy tűnt a szürke egy gyermekszivárvánnyal keveredett,akinek még fel kell nőnie ahhoz, hogy minden színét megszerezze.
Zord felhő-suba,
vörös, sárga takaró.
alkot már az ősz.
A levelek cigánykereket hányva kerülgették az autókat, ahogy végigszaladtak az úton. A táj
egyre laposabb lett, ahogy elértük a Duna fölött nyújtózkodó, óriási hidat, melyen áthaladva avégtelen rónaság várt ránk, úgy ahogy talán Petőfi Sándort is várta haza… hiába.
Dalnok földje ez,hősünk szól - „ott vagyok honn”
szabad már a sas.
A települések beleolvadtak a tájba. Kis falvak és nagy, kiépült városok mellett elhaladva
engem egyre jobban kifárasztott az utazás. Kiérve az emberi birodalomból ismét a természetbeérkeztünk. Itt-ott pedig fel-felbukkant egy-egy leégett, üres tanya, mintha az emberi jelenlét
ujjlenyomata lenne.
Ledőlve már a fal,láng marta a zsúptetőt.
Kihajt a kikerics.
9

2015. DECEMBER

118. számÁllatoknak sem volt híján a környék. Mindenütt fodros bundájú juhok legelésztek ügyelve arra,
hogy semmiképp se bőszítsék fel a rájuk szüntelenül figyelő pásztorkutyát. Nem sokkal odébb
eme négylábú pásztor unokafivérei korzóztak a hömpölygő gulya körül. A hatalmas szarvú,óriások földhöz nyomkodták az orrukat tapogatva valamiféle ínyencség iránt. Szépek voltak,
kövérek és kicsattantak az egészségtől. A kis, fekete puli egészen eltörpült mellettük, mégis ővolt a csapat vezére. Elég volt egyetlen rossz mozdulat és a bátor juhász villámként szökkent a
Góliátok hasa alá, fogait a puha húsba mélyesztette éppen csak annyira, hogy a kínzó csípés
megtorpanásra késztesse akár a legnagyobb bikát is.
„Morcos az úrfi.” bődül a szürkemarha…
Ó, jaj mélabú.
Mókás volt nézni ezt a békés és egyben élettől zsongó tájat. A türelmetlenség viszont egyre
gyötrőbb volt az autó ülésén, ami egyébként sem illett bele ebbe az öreg természetbe.
Kívülállónak éreztem magam benne, mintha üvegfal venne körül, ahonnan a dolgokat csak
nézhetem, de nem érinthetem meg. Pedig milyen jó is lenne megcirógatni a sólyom tollait,megvakargatni a pajkosan ficánkoló lovak füle tövét vagy együtt hűsölni a kócsagokkal egy
magányos tavacska vizében.
Szabadon szállni,
szél-szárnyú, vad madárként,
emberlét szorít.
Épp csak felocsúdtam, mikor a kerekek végig gurultak a virgonc Tisza habjai felett. A folyó
hívogatta és riasztotta azokat, akik látták. Fenséges szépség volt, de egyszersmind egy vad és
szilaj harcos. Partján magas fák nyújtóztak az ég felé, hogy magukhoz öleljék a napfényt. A
sugarak megcirógatták a leveleiket és végigpásztázták a mögöttük elterülő síkságot.
Fodros hullámok
kék Dunán, szőke Tiszán…
végtelen róna.
Az, hogy idáig elértünk csupán egyet jelentett: percek kérdése és megérkezünk a Tisza sodra
mögött rejtőzködő kis faluhoz, Tiszakürthöz, ahol már tárt karokkal vár minket egy kedves, időshölgy. Egy humoros asszony, egy szorgos feleség, egy szerető anya, egy drága nagymama… Ő
mindegyik egy személyben.
Valóban, ahogy megérkeztünk már röppent is, hogy magához ölelje a fiát, a menyét és az
unokáit. Így kezdődött az a végeérhetetlen szóáradat, mely bepótolni igyekezett az elmúlt időt,amit egy mesterséges telefonvonal képtelen volt pótolni. Könny nem csöppent. Semmi szükség
nem volt rá. Nevetésre viszont annál inkább, és mint mindig, mama történetei és meséje, papa
kötözködő, de mókás hozzászólásai megédesítették a pillanatokat. Persze nem minden történet
volt vidám, de ők mindig is képesek voltak rá, hogy a rossz dolgokról szóló eseményeket isnevetéssé formálják…

10

2015. DECEMBER

118. szám„Árokba buktam. –- mama szól, felel hű férj Te bázisugró!”
Így kezdődött. Egy hosszú, fárasztó, de egyszersmind csodaszép úttal és egy vidám, kacagós
megérkezéssel. Az elkövetkező két nap is ilyen hangulatban telt. Sétát tettünk a természetben, avad Tisza és a csendes Körös partján. Érezhető volt az öröm, a viszontlátás feletti
megkönnyebbülés érzése. Szinte tapintani lehetett a jókedvet. Nevetés, beszélgetés, nevetés,nosztalgia és még több nevetés… Egyszer azonban ennek is vége kellett legyen. A szomorkás
búcsú is el kellett érkezzen, a minél előbbi találkozás ígéretével. Ismét útra keltünk az öregrónaság síkján át, a hegyek irányába. Ezúttal új várakozás szállt meg. Szerettem volna viszont
látni kedves barátomat, aki minden bizonnyal értetlenül áll a dolog előtt, hogy miért nem agazdái adnak neki enni és miért ez a fickó üdvözli nap-nap után, hiszen ismeri ugyan, de akkor
sem az igazi az ő gondoskodása.
Úton vagyok már,sík talaj heggyé gyűrődik
nem hagytalak el.

Haiku klub – „eső” témára
Bakos FerencEsős délután:
haiku-találkozón
tea, sütemény

Czifra AdriennEsős délután:költők között új könyvek,
sütemény, tea

Minden évben jő,s kopogtat ablakomon nyári zivatar

Cseppek az égből
vállamra hullva őrzik
a magányomatEsőkopogásisteni morzejelek
vajh mit üzennek?

Domonkos Marcell
Az őszi eső
tán az angyalok könnye
siratják sorsunk

11

2015. DECEMBER

Földeáki-Horváth Anna

Holló Tamás

Nerhaft AntalnéFelhő szeméből
fáradtan hullik alá- ernyőmön koppan.

Száraz ágakon
Ezer apró üveggyöngy
Csilingel a csendŐszi permet hull,
Simogatja arcomat,
Katonabúcsú

Szabó Aida

Vermes György

Rozsdás pirkadat
ég a földdel összevész
már dörög a menny

Esik az eső.
Karikába hullik le a pocsolyába

118. számEső esik, őszközeledik, immáron
kivédhetetlen

Vihar Judit
Szempilládon lám
ragyogó gyémánt csillog –esőcsepp piercing

Murakami Haruki: Eltűnt a kék
Fordította: Orsó Gergely
Épp vasaltam, amikor egyszer csak eltűnt a kék. Először csak foltokban halványult el, majd
teljesen köddé vált, pont úgy, mint amikor egy készülékből kifogy az elem. Vagy mintha azelőadás kellős közepén a karmester – talán mert elment a kedve az egésztől – hirtelen
abbahagyta volna a vezénylést. Több hangszerből – mintha a fájó búcsút akarná elodázni – méga melódia elenyészése után is jön egy-egy hang, de végül ezek is elhalnak, nyugtalanító csendet
hagyva maguk után. Na, éppen ilyen volt.
Egy narancs és kék csíkos inget vasaltam éppen, úgyhogy rögtön észrevettem, hogy eltűnt akék. Először arra gondoltam – mint a helyemben bárki –, hogy biztos a szememmel van valami.
Mereven végig egy pontot bámultam, ezért ideiglenesen összezavarodhatott a látásom. Miután
kikapcsoltam a vasalót, fogtam az inget, és átmentem vele egy világosabb szobába. Ledobtam
magam a kanapéra, behunytam szemem és nagyokat sóhajtottam, majd kinyitottam a szemem
és még egyszer jó alaposan megvizsgáltam az ingemet. Csakhogy az eredmény ugyanaz maradt.
Nyoma sem volt a kéknek. Kezemben egy narancs és fehér csíkos inget tartottam. Mintha
bunkósbottal kiverték volna még az emlékét is belőlük, az egykor kék részek nyom nélkül
kifehéredtek.
Sóbálvánnyá meredve hosszú ideig bámultam az inget, de akárhogy néztem is, eltűnt a kék.
Benéztem hát a hálószobaszekrénybe. Ott több kék ruhát is tartottam. Kék ingeket, kék
12

2015. DECEMBER

118. számnyakkendőket, kék öltönyöket, ilyesmiket. Régóta szerettem a kék ruhákat – világos éssötétkékeket egyaránt – és ismerőseim szerint nagyon is jól áll nekem ez a szín. Csakhogy ott is
teljesen eltűnt a kék. Teljesen kifehéredett az ingem, a nyakkendőm és az öltönyöm.
Bekukkantottam a fiókba is. Kék pólókat, kék zoknikat, kék pulóvereket és kék sálakat kellett
volna ott találnom. Csakhogy itt is ugyanaz történt. Úgy hevertek ott, mintha valami ismeretlen
fickó csontjai lennének.
Ezután átmentem a dolgozószobámba és előkerestem a fiókból a hawaii nyaralásról készült
fotóalbumot. Tele volt olyan fürdőruhás képekkel, amin a barátnőmmel a tengerparton
sütkérezünk. Fehér part, tenger, pálmafák. Kettesben voltunk ott nyaralni. A tenger kékjének
azonban nyoma sem volt már. Napszemüvegben mosolyogva koktélos poharat tartunkkezünkben, míg szibériai jégmezőket idéző végtelen fehér pusztaság csillog vakítóan mögöttünk.
A fenébe is, tényleg eltűnt a kék!
Arról viszont már halvány gőzöm se volt, hogy mi a fenét csináljak. Egyes-egyedül voltam.
Mindennek a tetejébe 1999 szilveszter estéje van. Ilyenkor mindenki az ezredfordulóra készül.
Szerte a világon mindenki kivétel nélkül szórakozni indul. Na, olyan fickó jó eséllyel nincs mégegy, aki egyedül inget vasal otthon. Ugyanis nemrég szakítottunk a barátnőmmel, ezért nagyon
el voltam kenődve, úgyhogy semmi kedvem sem volt bulizni. Ugyan mi változik meg csak attól,
hogy kétezret írunk? Hát nem csak egy dátumváltozás? Lapozunk egyet a naptárban, és kész.
Nem mintha ezzel bármi is megváltozna a világban. Micsoda marhaság!
Úgyhogy bezárkóztam a lakásomba, és jobb híján ingvasalással múlattam az időt. Aztán megeltűnt a kék.
Jó pár barátomnak próbáltam telefonálni, hátha valaki tud valamit erről az érthetetlen
jelenségről, de senkit sem tudtam elérni. Mit volt mit tenni, végül is felhívtam a barátnőmet. A
telefont ismeretlen férfi vette fel. A háttérből a dübörgő rockzenével versenyre kelő, nem
kevésbé hangos társalgás zsivaja hallatszott. Úgy tűnik, volt barátnőm lakásán épp hatalmas buli
indul be. Hangos szóval a telefonhoz kértem őt.
– Bocs, amiért pont ilyenkor zavarlak, de meg kéne, hogy nézz nekem valamit. – mondtam –Véletlenül nem tűnt el nálad is a kék?
– Milyen kék? – kérdezte kicsit ellenségesen.
A színről van szó. – tettem hozzá magyarázatképp. – Amilyen az ég vagy a tenger. Tudod, éppinget vasaltam, amikor a kék egyszer csak, hipp-hopp, eltűnt! Sőt, az egész lakásban semmilyen
kék színű dolog sem maradt, úgyhogy nem az inggel van a baj. Csak ugye azt nem tudom, hogy
vajon ez egyedül nálam történt-e. Úgyhogy tudni akartam, nálad mi a helyzet. Van ott még kék
vagy nincs?
– És csak ezért felhívtál?
– Aha. – válaszoltam.

13

2015. DECEMBER

118. szám– Te most szórakozol velem? – kérdezte. – Gondolkozz már egy kicsit! Ma van az ezredforduló!
Egyszer az életben van csak ilyen alkalom! Szóval mindenki igyekszik jól érezni magát, nem?
Idehallgass! Te is hallod ugye, milyen jól szórakozik mindenki? És mégis képes vagy direkt
idetelefonálni és traktálni engem itt mindenféle hülyeséggel, kékről meg vasalóról. Mi az, hogy
hipp-hopp, eltűnt a kék? Miért kellett ezzel pont engem felhívnod? Miért kell totál elrontanod
más szórakozását?
Azzal lecsapta a telefont.
Kabátot húztam és kimentem a lakásból. A csípős hideg ellenére jó kis téli este volt, egy felhő
sem volt az égen. Az óra fél tizenkettőt mutatott. Azonnal a Blue Line metróvonal egyik állomása
felé indultam. Ez a vonal ugyanis teljesen kék színű volt. Kék kocsik, kék a jegy, kék az
alkalmazottak ruhája, még a falak is kékek. Ezt azzal indokolták, hogy így talán nem tévednek el
az utasok ebben a valóságos labirintusban, amit tokiói metróhálózatnak hívunk. Persze attól
még az utasok ugyanúgy eltévednek. Csakhogy ez a Blue Line most teljesen kifehéredett. Fehér
alagutakban suhanó fehér metrókocsik és fehér jegyeket árusító fehér egyenruhás pénztárosok.
Az egészről egy régi, a sztálingrádi csatáról szóló fekete-fehér dokumentum jutott az eszembe.
– A kék színt meg ugyan mi lelte? – kérdeztem egy fehérruhás szerelőtől, aki a pénztár
közelében álló automata javításával bíbelődött. – Mi a csoda történt a kékkel?
– A politika dolgában ne engem kérdezzen. Én kérem, csak egyszerű alkalmazott vagyok itt. –mondta gyorsan a szerelő.
– Tehát a politika tehet erről? – kérdeztem. – Politikai okból tűnt el a kék?
– Mondom, engem aztán ne kérdezzen a politikáról. – mondta a szerelő, azzal lekapta fehér
sapkáját, és idegesen a földhöz vágta.
– Kérem, mégis mit akar maga tőlem? Én aztán nem tudok semmit. Valami rangosabb személyt
kérdezzen meg. Kérdezze meg a Központi Terminált. Én kérem sem a kékről, sem semmi
ilyesmiről nem tudok. Mondtam már, én csak megcsinálom, amit mondanak nekem.
Annyiban hagytam a dolgot és elhatároztam, hogy máshol fogok a kék után kutatni. Ha lenne
mondjuk egy Picasso-albumom, felüthetném a festő kék korszakáról szóló résznél. Persze,
szilveszter éjszaka nyilván nincs nyitva egy könyvesbolt se. Vagy akár jó lenne keresni egy
amerikai, vagy francia zászlót. Akkor biztos kiderülne, hogy a világon van-e még valahol kék. De
vajon Tokióban mégis hol találhatnék ilyen zászlókat?
Az óra háromnegyed tizenkettőt mutatott. Ahogy a mutatót néztem, egyre nyugtalanabb
lettem. Úgy tűnik, rajtam kívül senkit sem érdekel, hogy csak úgy eltűnik a kék; ki tudja, milyen
szörnyűség történhet még, ha így jön el az új évezred?
A hitelkártyámmal egy nyilvános telefonról felhívtam a Miniszterelnöki HivatalKözönségszolgálati Irodáját és kértem a miniszterelnököt. Persze szó sem volt arról, hogytényleg a miniszterelnök jött volna a telefonhoz. A NEC cég új számítógépes rendszeréről voltszó, amellyel a lakosság kérdéseire és panaszaira egyesével válaszolt a ”miniszterelnök”. Agéphang pont olyan volt, mint a miniszterelnök hangja.
14

2015. DECEMBER

118. szám– A kék igazán szemet gyönyörködtető szín, Okada úr – mondta csendesen a miniszterelnök.
Tudja, az egyik kedvenc versem is így szól:„A fehér hattyú
ég és tenger kékje közt
egyedül siklik”– Hát micsoda gyönyörű vers ez, nem igaz, Okada úr?
– Hé, miniszterelnököm, eltűnt a kék! – kiabáltam mérgesen a telefonba.
– Aminek formája van, az egyszer bizonyosan eltűnik majd, Okada úr – intett óva aminiszterelnök. – Ez a történelem rendje, Okada úr. Akár tetszik akár nem, változnak az idők. A
kőolaj is eltűnik. Az uránium is eltűnik. A kommunizmus is eltűnik. Az ózonréteg is, a huszadik
század is, John Lennon is, Isten is, mind is eltűnik egyszer. A swing-jazz, a bakelitlemezek és ariksa is eltűnik majd. Miért pont a kék szín ne tűnhetne el, Okada úr? Tessék a dolog jó oldalát
nézni! Ha egyvalami eltűnik, a helyére valami új dolog jöhet, nem igaz? A dolog így gazdaságos,sőt, éppen ez a gazdaság lényege, Okada úr.
Egy kukkot sem értve mindebből, ki tudja meddig sétáltam az utcákon. Aztán egyszer csakéjfélt ütött az óra. Egyszerre mindenhonnan üdvrivalgás hallatszott: az emberek énekeltek,
dobálóztak, ölelkeztek vagy épp pezsgőt bontottak. Eljött hát az új évezred. Azzal, hogy a kékeltűnt, senki sem törődött.
– De a kék már nincs többé. – suttogtam. – És azt a kéket, azt én igazán szerettem.

Recept – Borsányi Klárától
Nem dísztök, ehető a hokkaidói tök!

Amikor először láttam a piacon, azt hittem, hogy ez is a dísztökök családjába tartozik. Annyira
tetszett a színe és formája, hogy vettem belőle. Sokáig nézegettem, rakosgattam a lakásomban.
Jól esett ránézni, mindig megmelegedett a szívem, lelkem tőle. Aztán egy japán ismerősöm
megkínált vele. Ő forró olajban kisütötte a kis darabokra felszeletelt tököt, a héján is farigcsált
egy kicsit, de nem vágta le teljesen, s a végén rászórt egy kis fekete szezámmagot, majd
megcsorgatta mézzel. Azóta ez az egyik kedvenc téli desszertem. Keresgéltem az interneten,hogy mit írnak a hokkaidó tökről. Idézek belőle néhányat:
Az édes ízű, rendkívül egészséges, narancssárga japán hokkaidói tök leginkább leves vagy püré
formájában jelenik meg, de megsütött héja is fogyasztható. Néhány receptet ide másoltam,
lehet belőle válogatni. Érdemes kipróbálni, jó szívvel ajánlom!

15

2015. DECEMBER

118. szám

Töltött hokkaidói tök
Hozzávalók (1 adag)






1 kg hokkaidói tök (fejenként 1 darabot számítunk)
20 dkg füstölt sajt
200 ml főzőtejszín
2 g só (ízlés szerint)
2 csipet szerecsendió

Elkészítés
1. „A tököt megmossuk és levágjuk a kalapjukat. Kivájjuk a magját.
2. Picit megsózzuk belül, és megtöltjük a reszelt sajttal, majd felöntjük tejszínnel.
3. Ízlés szerint reszelünk rá szerecsendiót és elkeverjük.
4. A kalapját rátesszük és előmelegített sütőben kb. 45 percig sütjük.”
Hokkaidói tökleves
Hozzávalók (6 adag)







1 db közepes méretű vöröshagyma
1 kg hokkaidói tök
2 ek kókuszzsír
2 dl kókusztej (sűrített)
1 db leveskocka (zöldséges)1 csipet fehérbors

Elkészítés
1. A tököt magjától megtisztítjuk és héjastól kockákra vágjuk.
2. Az apróra vágott hagymát kókuszzsíron megfonnyasztjuk.
3. Felöntjük 6 dl vízzel, beletesszük a leveskockát és a tököt. Puhára pároljuk.
4. Botmixerrel pépesítjük, majd hozzáadjuk a kókusztej sűrítményt (keveset félreteszünk adíszítéshez), felforraljuk.
5. Pirított tökmaggal, tökmagolajjal tálaljuk.
Ízesített sütőtök falatok
Hozzávalók (2 adag)







500 g hokkaido tök
0.5 tk édesköménymag
1 tk koriandermag
1 db chili (piros, száritott)
0.5 tk só
0.5 tk bors (egész)
16

2015. DECEMBER

118. szám 0.5 tk oregánó
 1 gerezd fokhagyma
 2 ek olívaolaj
Elkészítés
1. A tököt megmossuk, kettévágjuk, a magokat kikaparjuk, majd kb. 2 cm vastagságú szeletekre
vágjuk. A sütőt 200 fokra előmelegítjük.
2. Az édesköménymagot, koriandert, chilit, sót, borsot, oregánót egy mozsárba tesszük és jólösszezúzzuk. Hozzáadjuk a durvára vágott fokhagymát és pasztaszerűvé dolgozzuk, majdhozzákeverjük az olajat.
3. A fűszeres olajat a hokkaidói tökszeletekhez adjuk, és jól elkeverjük, hogy mindenhol bevonja.
4. A hokkaidói tökszeleteket egy sütőpapírral bélelt tepsibe rakjuk, betoljuk a sütőbe és kb. 20
perc alatt megsütjük.
Itadakimasz!
(A receptek és a fotó forrása: internet)

Ajánló

Már kapható a Rejtőzködő tó!
A Rejtőzködő tó című haikukötet elsőként vállalkozik arra, hogy magyar nyelven bemutassa amodern japán haikuköltészet legjelentősebb képviselőinek alkotásait. A könyvben kétszáz japánköltő kétszáz harmincnégy haikuja szerepel. A kötet nemcsak Japánban jelentős, hanem angol
nyelvterületen, főleg Amerikában is. Összeállítója, Kató Kóko, az egyik legismertebb élő
haikuköltő.
A kötetet a japán nyelvvel való ismerkedésnek is szántuk, ezért szerepelnek a haikuk és abennük található szavak japán nyelven, majd magyaros átírásban és magyar jelentéssel.
Mindenki megpróbálkozhat a haikuk olvasásával, de kísérletet tehet fordítására is. Emellettérdekes kísérletnek számít, hogy egy-egy haikunak a kötetben két különböző fordítása is van. Ígyaz olvasó ízlése szerint válogathat bennük: aszerint, hogy inkább a férfias vagy a nőies haikukállnak hozzá közel. Reméljük, az alkotók és a fordítók szándéka eljut az olvasókhoz és a kötetet
fel-fellapozván mindig találnak majd benne valami érdekeset, valami szépet.
http://www.napkut.hu/osszes-k…/konyvek/rejtozkoedo-to-detail
Lehet belőle csemegézni is és online olcsóbban megvásárolható:
http://www.napkut.hu/osszes-k…/konyvek/rejtozkoedo-to-detail17

2015. DECEMBER

118. szám

Az alábbiakban Boris Martinovic Japánban készült fotóiból válogatunk, amelyeket a készítő
bocsátott társaságunk rendelkezésére.

18

2015. DECEMBER

118. szám

Minden kedves tagunknak kellemes karácsonyi ünnepeket és sikerekben gazdag, boldog újévet kívánunk!

Képek forrása: internet

KIZUNA – megjelenik negyedévente. Alapította Szentirmai József. Kiadja a Magyar-Japán Baráti
Társaság. (Nemzetek Háza, Budapest, VI. Bajza u. 54.)19

2015. DECEMBER

118. szám

A Magyar-Japán Baráti Társaság helyi csoportjainak és tagozatainak elérhetőségei:Baja: Balogh Nikolett. Tel.: 06 20 2435321 E-mail: nikitta-san@hotmail.com
Dunaújváros: Németh Irma. E-mail: cirmi63@gmail.com
Győr: Horváth Ferenc. Cím: 9023 Győr, Ifjúság krt. 35. Tel. (munkahely): 96/516-675
Mobil: 70/705-6262 E-mail: horvferivk@freemail.hu
Gyula: Gyula MAPON Kulturális Egyesület, Hankó Ferenc alapító alelnök, Fodor György elnök.
Tel.: 06 30 4862170 E-mail: ferenc.hanko@t-online.hu
Hódmezővásárhely: Hegyi Attila. Tel.: 36-20/494-7657 E-mail: hegyi.attila@oriens.hu
Cím: 6800, Hódmezővásárhely, Ötvenhat mártír 2/A.
Web: www.japanrolminden.hu/mjbthmvhely
Kecskemét-Aomori Baráti Kör: Kerényi József. Tel.: 30 871 5934
E-mail: kecskemet-aomori@t-online.hu.
Keszthely: Móroczné Komáromi Gyöngyi. Tel.: 30 629 4038 E-mail: gyongyi@jmik.hu
Web: www.jmik.hu
Miskolc-Görömböly: Dr. Ujaczki Tibor. E-mail: ujaczki@citromail.hu. Cím: 3516 Miskolc, Szolártsik tér 4.
Pécs: Wogerné Sági Judit. Tel.: 30 901 3254 E-mail: sagi.judit@gravirtechnika.hu
Székesfehérvár: Schwerlichowszky László. Cím: 8000 Székesfehérvár, Tóvárosi ln. 50.III.10.
Tel.: 06/20-9316-117;20/278-7024 (l./fax: (36) 22/505-544)
E-mail: schwerly@t-online.hu Web: www.magyarjapanklub.hu
Szentendre: Bassa Zoltán. Tel.: 06 30 9351256 E-mail: zoltanbassa@gmail.com
Szolnok: Kovács Mihály. E-mail: misi-bacsi@freemail.hu
Szombathely: Schmitt Csilla. Tel.: +36309579059 Fax: +3694321384
Cím: 9700 Szombathely, Thököly út 27. Web: www.mjbt-szombathely.mlap.hu
Tolna megye: Balogh Jenő. E-mail: mabruk@terrasoft.hu, baloghj@terrasoft.hu
Vác: Gyarmati Péter. E-mail: leiningen@freemail.hu
Zalaegerszeg: Szemes Péter. Tel.: 06 92 502 100/120-as mellék
Veszprém-megyei Magyar-Japán Baráti Társaság: Kutics Károly.
E-mail: kutics.karoly@chello.hu
Tagozatok és vezetőik:Gasztronómiai Tagozat: Borsányi Klára. E-mail: borsanyi.klara@gmail.com
Haiku Tagozat: Vihar Judit. E-mail: jvihar@gmail.com
Ikebana Tagozat: Hajnal Krisztina. E-mail: krisztinahajnal@gmail.com
Japánkert Tagozat: Dani Zoltán. E-mail: dani.zoltan@gmx.net
Japán öltöztetés Tagozat: Csalló Edina. E-mail: a2yuki@gmail.com
Kalligráfia Tagozat: Zopcsák Ferenc Zsolt. E-mail: zopcsakferi@gmail.com
Origami Tagozat: Villányi Mariann (Magyar Origami kör).
E-mail: mariann.villanyi@gmail.com
Reiki Tagozat: Petrik Márta Magdolna. E-mail: pemama_3@hotmail.com, Tel.: 06 20 460-9104
20